
Bretton Woods 3.0 - A dollár trónfosztása

Kulcsszavak: Dollár dominancia;Globális monetáris rendszer;Bretto Woods III;Alternatív valutastandardok
Ez a kutatás a globális monetáris rendszer potenciális változásait vizsgálja, különösen a jelenlegi amerikai dollár dominanciáról alternatív valutastandardokra való áttérés lehetőségeit. A tanulmány elemzi az elméleti kereteket és az új monetáris rendszerek gyakorlati következményeit, különös tekintettel az olyan pénznemek szerepére, mint az euró és a kínai renminbi, a központi banki digitális valuták (CBDC-k) és a kriptovaluták. Kvalitatív módszereket és monetáris szakértőkkel, illetve kutatókkal készített interjúkat alkalmazva a kutatás értékeli a Bretton Woods II rendszer tartósságát, és feltárja egy Bretton Woods III forgatókönyv koncepcióját, amelyben a globális monetáris vezetés diverzifikációja bekövetkezhet. Az elemzés bírálja a dollár folyamatos dominanciáját a geopolitikai hatalmi átrendeződések és a technológiai fejlődés fényében, értékelve az euró és a renminbi képességét a dollár dominanciájának kihívására, valamint az új digitális valuták megjelenését. Az eredmények alapján egyértelmű jelei vannak annak, hogy a dollár dominanciája megrendül, még ha nem is a közeljövőben, a világ egy policentrikus monetáris rend felé halad.



